Na temelju članka 30. Statuta Doma zdravlja Ploče, ravnatelj Doma zdravlja Ploče raspisuje

**NATJEČAJ**

za prijam u radni odnos:

**1. čistačica –**1 izvršitelj, na neodređeno vrijeme (m/ž).

Probni rad traje 3 (tri) mjeseca.

Uvjeti za radno mjesto:

– NSS, osnovna škola.

Kandidati su dužni priložiti:

1. vlastoručno potpisana prijava na natječaj

2. preslik dokumenta o stečenoj stručnoj spremi (diploma, svjedodžba, uvjerenje)

3. preslik osobne iskaznice

4. preslik domovnice

5. uvjerenje da se protiv kandidata ne vodi kazneni postupak (ne starije od 30 dana)

6. elektronički zapis ili potvrda HZMO s podacima o radnom stažu (ne starije od 30 dana)

7. kraći životopis.

Rok za podnošenje prijava je **8 dana**od objave natječaja u Narodnim novinama.

Natječaj će se objaviti na mrežnoj stranici Doma zdravlja Ploče www.dzploce.com.hr te Hrvatskog zavoda za zapošljavanje www.hzz.hr.

Sukladno čl. 13. Zakona o ravnopravnosti spolova na natječaj se mogu javiti osobe obaju spolova.

Izrazi koji se koriste u natječaju, a imaju rodno značenje, koriste se neutralno i odnose se jednako na ženski i muški rod.

Podnošenjem prijave na natječaj kandidat je izričito suglasan da Dom zdravlja Ploče kao voditelj obrade može prikupljati, koristiti i dalje obrađivati njegove osobne podatke u svrhu provedbe natječaja sukladno propisima koji uređuju zaštitu osobnih podataka. Prijave kandidata adekvatno će biti zaštićene od pristupa neovlaštenih osoba te će se čuvati u skladu s uvjetima i rokovima predviđenim Pravilnikom o zaštiti arhivskog i registraturnog gradiva Doma zdravlja Ploče.

Kandidat koji se poziva na pravo prednosti prilikom zapošljavanja u skladu s čl. 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19 i 84/21), uz prijavu na natječaj dužan je, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zap o%C5%A1ljavanju-%20ZOHBDR%202021.pdf.

Kandidat koji se poziva na pravo prednosti prilikom zapošljavanja u skladu s čl. 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14, 39/18 i 32/20) dužan se u prijavi pozvati na navedeni članak Zakona te uz dokaze o ispunjavanju traženih uvjeta, priložiti i dokaz o priznatom statusu osobe s invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom (NN br. 75/18).

Dom zdravlja Ploče može s kandidatima koji ispunjavaju uvjete iz natječaja i koji su podnijeli urednu prijavu sa svim traženim dokazima provesti testiranje/razgovore. O načinu provođenja testiranja/razgovora, izvorima iz kojih će se testiranje provesti, kao i o vremenu testiranja/ razgovora, kandidati će biti obaviješteni putem mrežne stranice www.dzploce.com.hr.

Do donošenja odluke o odabiru kandidata, Dom zdravlja Ploče zadržava pravo poništiti natječaj djelomično ili u cijelosti.

Prijave s dokazima o ispunjavanju uvjeta natječaja dostavljaju se na adresu: Dom zdravlja Ploče, Trg kralja Tomislava 25, 20340 Ploče, s naznakom: »Prijava na natječaj – naziv radnog mjesta za koje se kandidat prijavljuje«. Nepravodobne i nepotpune prijave neće se uzeti u razmatranje. O rezultatima natječaja kandidati će biti obaviješteni putem mrežne stranice Doma zdravlja Ploče www.dzploce.com.hr.

**Dom zdravlja Ploče**